**Referat styremøte Follo og Østfold Elghundklubb**

**04.08.2022**

**Sted:** Henning Holtet. Kl.17.30-19:30

**Til stede:** Henning Holtet, Svein Kristiansen, Pål Oraug,

Gjermund Bønøgård, Line Olsen, Ralf Campbell og Jan Anders Hansen

Ikke møtt: -

**Sak 19/22: Godkjenning av innkalling**

 Ingen kommentarer til innkallingen. Innkallingen godkjennes.

**Sak 20/22: Referat fra siste styremøte**

 Ingen nevneverdige kommentarer fra forrige styremøte.

**Sak 21/22:** **Ungdoms aktivitet høst 22**

FOEHK ønsker å tilby innføring og introduksjon til løshund og båndhundjakt for ungdom under 25 år som bor i Østfold og Follo regionen. Formålet er å tilby lokale ungdommer å bli med en erfaren jeger tilknyttet elghundklubben og bli med på trening av elghund før elghundjakta eller bli med som observatør på en jaktdag om det lar seg gjøre. Tilbudet gjelder fortrinnsvis nye unge jegere i regionen og som er under 25 år. FOEHK v/Styret anbefaler alle interessenter å ta kontakt på e-post til leder.foehk@gmail.com. Elghundklubben vil ta kontakt med hver enkelt for å avklare nærmere deltagelse, samt prøve å skreddersy et opplegg tilpasset den enkelte.

Styret foreslår å gi halv pris for medlemmer under 25 år som går jaktprøver for sesongen 2022/2023. Jaktprøver bestilles som vanlig på NKK sine hjemmesider (til fullpris). Ved gjennomføring av prøven avtal med dommer for å få registrert refusjon. Klubben vil gi refusjon i ettertid for de som tar kontakt.

**Vedtak:** Innføring og introduksjonstilbud tilbys for interessenter. Pål lager utkast til artikkel som kan legges ut på FB og på hjemmesiden. Ved publisering av innlegget legge til at medlemmer oppfordres til å spre budskapet/tilbudet.

**Sak 22/22: Hjemmeside – ny leverandør**

Lykke Media (Sør-Trønderlag). Samme firma som forbundet. Var fornøyd med det. Lite firma. Fikk support og hjelp når de trengte. Oppstartskostnad koster 7-8.000 kroner å etablere. Driftskostnadene inkludert service er 3-400 kr/mnd.
Hvordan artikler fra eksisterende plattform kan tas over på ny plattform tas opp i møte med Lykke Media.

**Vedtak:** Styret vedtar å gå for ny hjemmesideløsning med Lykke Media. Gjermund tar kontakt og avtaler nærmere med Lykke Media om avtale. Pål og Gjermund tar et oppstartsmøte.

**Sak 23/22: Tracker - Peiler**

 FOEHK har en trackerpeiler igjen å dele ut.

Forslag diskutert i møtet er å trekke ut en vinner blant samtlige deltagere på løshundprøve i sesongen 2022/2023 frem til årsmøtet.

**Vedtak:** Trackerpremie trekkes på årsmøtet til en som har gått løshundprøve det siste året. Krav er at prøven må være gått hos FOEHK og vedkommende hunde-eier må være medlem i klubben.

**Sak 24/22: NM Løshund / Nordisk Mesterskap Løshund**

* NM: Hallingdal/Valdres. Jan Anders dømmer. Anita Sketsmo representerar klubben.
* Nordisk Mesterskap i Finland. Foregår 10.september. Kandidat til forbundet sendes innen 12.august.

**Sak 25/22: Komiteledere**

Utstillingskomiteen:

* Utstilling i Båstad gjennomført. Mange deltagere. Fornøyd med arrangementet.
* Ønsker fra styret er at det blir åpen bedømmelse neste år.
* Dommer neste vår: Camilla Harts R eller Linn Langseth. Forslag for mulig ny dommer å vurdere neste år? Utstillingskomiteen vurderer og bestemmer dette.

Løshundkomiteen:

* + - Alle løshundprøver fra fjorårets prøver er godkjent.
		- Nye prøveregler er gjennomgått med jaktdommerene.

Bandhundkomiteen:

* + - Bandhundprøver fra 1.juli. 10 seperate endagsprøver og 1 separat 2-dagers prøve er meldt inn.
		- Klubbkamp i orden. 6 deltagere. 2 fra hver klubb. Oslo området, Bergslagen området og FOEHK. Klubbkamp er 20.august.

Spor:

* + - Blodspor: 39 prøver er gått hittils i år. 2 prøver gjenstår.
		- Ferskspor: 12 prøver er gått. 22 prøver gjenstår.

**Sak 26/22: Økonomi/medlemmer**

352 medlemmer. 3 æresmedlemmer.

Betaler æresmedlemmer til NKK? Sjekkes til neste møte? Bør ikke betale? Sjekkes til neste møte. Nye kandidater? Vurderes nærmere.

**Sak 27/22: Eventuelt/Annet**

**Norsk Kennel Klubb – kontaktpersoner.
Henning** kontakter NKK hvordan annerkjennelse ved prøver via DogWeb/NKK foregår og retter kontaktpersoner.

**Medlemsutstyr/klær med logo**Inter Sport Mysen er aktuell leverandør. Jakke, caps, etc til jakt, utstilling og jaktprøver er etterspurt av medlemmer. Fine jakker fra Harkila ble presentert i møtet. **Henning** sjekker opp litt mer klubbartikler og priser.

**Årshjul – input til årshjul**Etablere et årsjul med kritiske aktiviteter. Send inn inn aktiviteter og datoer til Pål så sammenfatter han det i et dokument. **Ansvar: Alle.**

**Sak 28/22: Neste styremøte**

Dato: Gjermund kaller inn. Trolig ila november.

Sted: Henning Holtet

Referent Pål Oraug

04.08.2022